Potch-vrou en haar honde vermoorMaria Maree (61) van Potchefstroom se erg ontbinde liggaam is Dinsdagoggend gevind nadat sy sedert 30 Oktober vermis was. Kaptein Pelonomi Makau, ŉ polisiewoordvoerder, sê die polisie het Maree onder haar bed in haar huis gekry waar haar liggaam met ŉ swartsak bedek was. Sy het verskeie kopwonde gehad. Haar drie honde is ook dood onder swartsakke in haar huis aangetref. Maree se selfoon en voertuig is gesteel. Niemand is nog in verband met die moord in hegtenis geneem nie.